《寄赠柳殿院开授崇仪使赴边上》
宋代·潘阆

从来长见说兵机，今日君恩志岂违。
骢马不骑骑铁马，绣衣休挂挂戎衣。
雄师已听心皆伏，丑虏将闻魄尽飞。
应笑苦吟头白者，二南章句转衰微。

作者简介：潘阆（?～1009）宋初著名隐士、文人。字梦空，一说字逍遥，号逍遥子，大名（今属河北）人，一说扬州(今属江苏)人。性格疏狂，曾两次坐事亡命。真宗时释其罪，任滁州参军。有诗名，风格类孟郊、贾岛，亦工词，今仅存《酒泉子》十首。